《杂诗》
宋代·李复

浚泉少汲水，汲多泉水汙。
力穑莫揠苗，揠苗苗必枯。
必清事自简，气和体必舒。
古人有至言，治民如烹鱼。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。